**דניאל אדוארד "דני" אנטונוצ'י** (באנגלית: **Daniel Edward "Danny" Antonucci**; נולד ב-27 בפברואר 1957, טורונטו, קנדה) הוא במאי, מפיק, תסריטאי, אנימטור ומדבב קנדי ממוצא איטלקי. אנטונוצ'י ידוע בעיקר בשל סדרת ההנפשה "אד, אדד ואדי" שאותה יצר, כתב, הפיק וביים; הסדרה היא המצליחה ביותר של Cartoon Network עד היום ובעלת חיי המסך הארוכים ביותר בערוץ.

קורות חיים
----------

דני אנטונוצ'י נולד ב-1957 לשני הורים איטלקיים אשר הגרו לקנדה. חוויותיו כילד להורים מהגרים השפיעו על יצירותיו. בצעירותו למד אנטונוצ'י במכללת שרידאן אך נשר ממנה כדי לעבוד כאנימטור בחברת האנה-ברברה. במסגרת עבודתו, עבד על סדרות רבות בהן משפחת קדמוני, הדרדסים, סקובי דו וסקראפי דו וריצ'י ריץ'. ב-1984 הוא תכנן לנסוע ללוס אנג'לס על מנת למצוא עבודה חדשה, אך לבסוף עבר לוונקובר שם החל לעבוד ב"מארב ניולנד". הוא עבד על הנפשת פרסומות לטלוויזיה וסרטי הנפשה קצרים.

ב-1987 יצא את סרטו הראשון, "Lupo the Butcher", לדבריו של אנטונוצ'י הוא יצר את הסרט בעקבות תסכול ביצירת סרטים לילדים בלבד. הסרט הקצר הצליח והוקרן בפסטיבלי קולנוע רבים, הדבר גרם לפרסומו העיקרי של אנטונוצ'י. ההצלחה של "Lupo the Butcher" הביאה לאנטונוצ'י עבודות קבועות ב"לוי שטראוס ושות'" ו-"MTV".

ב-1 באפריל 1994 הקים אנטונוצ'י את חברת "a.k.a. Cartoon" והחל להפיק עם האולפנים את סדרת הטלוויזיה "האחים גרנאט" עבור ערוץ "MTV": ב-1995 סיימה הסדרה את שידוריה. לאחר ירידת "האחים גראנט", החל להפיק ב-1997 "Cartoon Sushi" גם עבור "MTV".

לאחר שהרגיש מוגבל בגלל חוסר בחופש יצירה החליט ליצור סדרה לילדים יחד עם אולפנו, "a.k.a. Cartoon", הוא הבטיח כי ההנפשה תהיה דומה להנפשות שבין שנות ה-40 לשנות ה-70. אנטונוצ'י בילה חודשים ביצירת הסדרה. תחילה ניסה למכור אותה לניקלודיאון אך הם רצו שליטה יצירתית ולכן סירב אנטונוצ'י. בהמשך ניסה למכור את התוכנית ל-Cartoon Network ושם החליטו לאחר ישיבת דירקטוריון לתת לאנטונוצ'י ללכת בכיוון שלו בכל הנוגע לסדרה. את הנפשת הסדרה יצר בטכניקת Squigglevision כמחווה לאנימציות של שנות ה-30. לדבריו של אנטונוצ'י דמויות הסדרה מבוססות על אנשים אמיתיים. דמויותם של אד, אדד ואדי מבוססות עליו. דמויות נוספות רבות מן הסדרה מבוססות על אנשים אמיתיים: האחיות קנקרס וילדי הרחוב מבוססים על אנשים שגדלו עמו, ג'וני מבוסס על חבר שלו מהעבר ורולף מבוסס על בן דודו. ב-2009 תמה הסדרה לאחר 10 שנות שידור אך המשיכה בשידורים חוזרים עד 1 ביולי 2011. ב-30 במרץ 2012 הסדרה החלה להיות משודרת בערוץ "Cartoon Planet".

לקראת סיום "אד, אדד ואדי" חתם אנטונוצ'י ב-WildBrain ליצירת סדרת טלוויזיה; אנטונוצ'י אמר כי "יש לי כבר שלושה רעיונות לפרויקט עבור WildBrain". ב-11 ביוני 2013 פורסם ראיון שבו אמר אנטונוצ'י כי החלה העבודה על סדרת הטלוויזיה.

פילמוגרפיה
----------

### קולנוע

| שנה | סרט | תפקיד |
| --- | --- | --- |
| 1971 | הרפתקאותיו של בארפמן | במאי, תסריטאי |
| 1981 | מתכת כבדה | אנימטור |
| 1984 | Hooray for Sandbox Land | אנימטור |
| 1984 | Anijam | מפיק |
| 1985 | ארנב הקטיפה | אנימטור |
| 1985 | רמפלסטילטסקין (Rumpelstiltskin) | אנימטור |
| 1987 | Tales of the Mouse Hockey League | מעצב דמויות, אנימטור מפתח |
| 1987 | הרפתקאות הצ'יפמאנקס | אנימטור עוזר |
| 1987 | Lupo The Butcher | במאי, אנימטור, מלחין |
| 1989 | Let's Chop Soo-E | אמן תיקונים |
| 1994 | Deadly Deposits | אנימטור |
| 2009 | המופע הגדול של אד, אדד ואדי | במאי, מפיק, תסריטאי |

### טלוויזיה

| שנה | סדרת טלוויזיה | תפקיד |
| --- | --- | --- |
| 1980-1982 | הרפתקאות סקובי-דו וסקראפי-דו | אנימטור |
| 1980-1982 | מופע הקומדיה של פלינסטון | אנימטור |
| 1981 | הדרדסים | אנימטור |
| 1994-1995 | האחים גראנט | יוצר, תסריטאי |
| 1997 | קריקטורה סושי | יוצר שותף, במאי |
| 1999-2009 | אד, אדד ואדי | יוצר, במאי, מפיק, תסריטאי |

קישורים חיצוניים
----------------

* דני אנטונוצ'י, במסד הנתונים הקולנועיים IMDb (באנגלית)
* דני אנטונוצ'י, במסד הנתונים הקולנועיים KinoPoisk (ברוסית)

הערות שוליים
------------

1. ↑  "Danny Antonucci". *Ottawa International Animation Festival*.
2. 1 2  Ball, Ryan (5 בספטמבר 2008). "Antonucci Makes Toons with W!LDBRAIN". *Animation Magazine*. `{{cite web}}`:  (עזרה)
3. ↑  "Ed, Edd n Eddy TV Show Facts". *Kidzworld.com*.
4. 1 2 3 4  Danny Antonucci (10 באוקטובר 2006). *Ed, Edd n Eddy: The Complete First Season—Interview with the Creator*. Warner Home Video. Event occurs at 0:22–2:34. `{{cite AV media}}`:  (עזרה)
5. ↑  Shumway, Matt; Wayne, Lamont (ביוני 1999). "Ed, Edd n Eddy: A Unique Approach". *Animation World Magazine*. No. 4.3. `{{cite news}}`:  (עזרה)
6. 1 2  Danny Antonucci (10 באוקטובר 2006). *Ed, Edd n Eddy: The Complete First Season—Interview with the Creator*. Warner Home Video. Event occurs at 2:15–4:39. `{{cite AV media}}`:  (עזרה)
7. ↑  Kapko, Matt (16 בנובמבר 2009). "Ed, Edd n Eddy's Big Picture Show Premiers in the U.S." *Animation World Network*. `{{cite news}}`:  (עזרה)
8. ↑  Walton, Zach. "Cartoon Network Brings Back The Classics With Cartoon Planet". WebProNews. אורכב מ-המקור ב-2012-10-07. נבדק ב-2014-03-17.
9. ↑  "WildBrain pacts with Antonucci". *Variety*. Penske Media Corporation. 4 בספטמבר 2008. `{{cite web}}`:  (עזרה)
10. ↑  Joe Murray (11 ביוני 2013). "June 11, 2013". אורכב מ-המקור ב-2017-03-16. נבדק ב-2014-03-17. `{{cite web}}`:  (עזרה)